Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19, u daljnjem tekstu: Zakon), članka 40. Statuta Zagrebačke županije („Glasnik Zagrebačke županije“, broj 17/09, 31/09, 4/13, 6/13-pročišćeni tekst, 5/18, 14/18, 18/18-pročišćeni tekst, 3/20, 23/20, 6/21 10/21- pročišćeni tekst, 29/23 i 52/23) i članka 21. Poslovnika o načinu rada Župana Zagrebačke županije („Glasnik Zagrebačke županije“ broj 26/09, 01/11, 31-II/13 i 20/17), nakon savjetovanja sa sindikatom, Župan Zagrebačke županije dana 31. siječnja 2024. godine donio je

**PLAN**

**prijma u službu u upravna tijela Zagrebačke županije za 2024. godinu**

I.

Plan prijma u službu u upravna tijela Zagrebačke županije za 2024. godinu (u daljnjem tekstu: Plan prijma) donosi se za Upravni odjel za gospodarstvo i fondove Europske unije, Upravni odjel za promet i komunalnu infrastrukturu, Upravni odjel za poljoprivredu, ruralni razvitak i šumarstvo, Upravni odjel za prostorno uređenje, gradnju i zaštitu okoliša, Upravni odjel za financije, Upravni odjel za zdravstvo, socijalnu skrb i hrvatske branitelje, Upravni odjel za kulturu, sport, tehničku kulturu i civilno društvo, Upravni odjel za odgoj i obrazovanje, Ured župana, Stručnu službu Župana, Službu za unutarnju reviziju i Upravni odjel za poslove Županijske skupštine i opću upravu.

II.

Plan prijma se donosi na temelju prikupljenih prijedloga pročelnika upravnih tijela Zagrebačke županije, vodeći računa o potrebama upravnih tijela i raspoloživim financijskim sredstvima, te je isti usklađen s Proračunom Zagrebačke županije za 2024. godinu.

Plan prijma je kratkoročan, te se njime utvrđuje stvarno stanje popunjenosti radnih mjesta i potreban broj službenika i namještenika na neodređeno vrijeme u 2024. godini, kao i potreban broj vježbenika za sva upravna tijela za koja se Plan prijma donosi.

III.

Podaci o stvarnom stanju popunjenosti radnih mjesta u upravnim tijelima i potrebnom broju službenika i namještenika na neodređeno vrijeme, te potrebnom broju vježbenika utvrđuju se u tabeli 1. koja je sastavni dio ovog Plana prijma.

IV.

Na temelju Plana prijma nepopunjena radna mjesta će se popunjavati javnim natječajem koji se objavljuje u „Narodnim novinama“ i na internetskoj stranici Zagrebačke županije [www.zagrebacka-zupanija.hr](http://www.zagrebacka-zupanija.hr), odnosno bez provođenja natječaja u slučaju zadržavanja u službi vježbenika koji je položio državni ispit i prijma u službu osobe zaposlene u državnom tijelu, pravnoj osobi s javnim ovlastima ili upravnom tijelu iste ili druge lokalne jedinice.

V.

Prema podacima Državnog zavoda za statistiku za Zagrebačku županiju, niti jedna nacionalna manjina ne sudjeluje s više od 5% u stanovništvu Zagrebačke županije te ne postoji obveza planiranja prijma pripadnika nacionalnih manjina, sukladno odredbi članka 9. stavka 2. Zakona o službenicima i namještenicima u lokalnoj i područnoj (regionalnoj) samoupravi.

VI.

Župan Zagrebačke županije revidirat će, u suradnji s upravnim tijelima Zagrebačke županije, planirane potrebe popune radnih mjesta i potreban broj službenika i namještenika na neodređeno vrijeme te potreban broj vježbenika utvrđenih ovim Planom prijma, u svrhu utvrđivanja potreba eventualnih izmjena i dopuna usvojenog Plana prijma u službu u upravna tijela Zagrebačke županije za 2024. godinu.

Revizija potreba popunjavanja radnih mjesta i potrebnog broja službenika i namještenika na neodređeno vrijeme obavljat će se na temelju obrazloženih zahtjeva tijela iz točke I. ovog plana, te na način da bude usklađena s Proračunom Zagrebačke županije za 2024. godinu, odnosno njegovim izmjenama i dopunama.

VII.

Plan prijma u službu u upravna tijela Zagrebačke županije za 2024. godinu stupa na snagu danom donošenja, a objavit će se u „Glasniku Zagrebačke županije“.

KLASA: 024-02/24-02/3

URBROJ: 238-03-24-19

Zagreb, 31. siječnja 2024.

**ŽUPAN**

**mr.sc. Stjepan Kožić, dipl.ing.**

Tabela 1.

**PLAN PRIJMA U SLUŽBU U UPRAVNA TIJELA ZAGREBAČKE ŽUPANIJE ZA 2024.**

|  |  |  |  |  |  |  |
| --- | --- | --- | --- | --- | --- | --- |
| **Naziv upravnog tijela** | **Popunjenost radnih mjesta** | **Planirani prijam razrađen po stručnim spremama** | | | **Plan prijma vježbenika** | **UKUPNO** |
| **VSS** | **VŠS** | **SSS/NSS** |
| **Upravni odjel za gospodarstvo i fondove Europske unije** | **34** | **-** | **-** | **-** | **-** | **-** |
| **Upravni odjel za promet i komunalnu infrastrukturu** | **10** | **1** | **-** | **-** | **1 VSS** | **2** |
| **Upravni odjel za poljoprivredu, ruralni razvitak i šumarstvo** | **8** | **-** | **-** | **-** | **-** | **-** |
| **Upravni odjel za prostorno uređenje, gradnju i zaštitu okoliša** | **69** | **-** | **-** | **-** | **-** | **-** |
| **Upravni odjel za financije** | **11** | **-** | **-** | **-** | **-** | **-** |
| **Upravni odjel za zdravstvo, socijalnu skrb i hrvatske branitelje** | **30** | **-** | **-** | **-** | **2 VSS** | **2** |
| **Upravni odjel za kulturu, sport, tehničku kulturu i civilno društvo** | **7** | **2** | **1** | **-** | **-** | **3** |
| **Upravni odjel za odgoj i obrazovanje** | **21** | **1** | **-** | **-** | **-** | **1** |
| **Ured župana** | **8** | **1** | **-** | **-** | **1 VSS** | **2** |
| **Stručna služba Župana** | **47** | **2** | **-** | **1 SSS** | **-** | **3** |
| **Služba za unutarnju reviziju** | **3** | **-** | **-** | **-** | **-** | **-** |
| **Upravni odjel za poslove Županijske skupštine i opću upravu** | **40** | **1** | **1** | **-** | **1 VSS** | **3** |
| **UKUPNO** | **288** | **8** | **2** | **1** | **5** | **16** |